פדריקו דימרקו

**פדריקו דימרקו** (באיטלקית: **Federico Dimarco**; נולד ב-10 בנובמבר 1997) הוא כדורגלן איטלקי המשחק בעמדות המגן והקשר בקבוצת אינטר מילאנו מהסרייה א' ובנבחרת איטליה.

## קריירת מועדונים
### אינטר מילאנו
דימרקו גדל במחלקת הנוער של אינטר מילאנו, וערך את הופעת הבכורה שלו במועדון ב-11 בדצמבר 2014, בגיל 17, כשנכנס כמחליף בדקה ה-84 בתיקו מול קרבאך האזרית. במסגרת המחזור האחרון של שלב הבתים בליגה האירופית.   ב-1 בפברואר 2015 הוא זומן לראשונה לסגל הקבוצה הבוגרת למשחק במסגרת הסרייה א' נגד ססואולו אך הוא ישב על הספסל ולא זכה לדקות  את הופעת הבכורה שלו בסרייה א' ערך דימרקו ב-31 במאי 2015, בניצחון 4–3 על אמפולי במחזור האחרון של העונה כשעלה כמחליף בדקה ה-89 של המשחק. 

#### השאלה לאסקולי
בינואר 2016 לאחר שלא זכה לדקות בכלל, הוא הושאל לאסקולי מהסרייה ב' עד לתום העונה. ב-6 בפברואר, ערך דימרקו ערך את הופעת הבכורה שלו באסקולי בתיקו 0–0 ביתי מול לטינה.  ואת תקופת ההשאלה שלו באסקולי הוא סיים עם 15 הופעות ו-4 בישולים.

#### השאלה לאמפולי
לקראת עונת 2016/2017 השאילה אינטר את דימרקו לאמפולי מהסרייה א' בחוזה לעונה אחת. ב-28 באוגוסט 2016 ערך דימרקו את הופעת הבכורה שלו באמפולי בסרייה א' בהפסד 0–2 בחוץ מול אודינזה.  דימרקו ערך בסך הכל 13 הופעות במדי אמפולי שירדה בסיום העונה לסרייה ב'.

### סיון
ב-30 ביוני 2017, נמכר דימרקו ל- פ.צ. סיון השווייצרית תמורת 3.91 מיליון אירו עם סעיף של רכישה חזרה ב-7 מיליון אירו. ב-23 ביולי 2017 ערך את הופעת הבכורה שלו בסיון בליגת העל השווייצרית בניצחון החוץ 1–0 על תון, אך הוא הוחלף בדקה ה-41 בגלל שבר בכף הרגל. וסיים את העונה עם 9 הופעות בלבד.  

### חזרה לאינטר מילאנו
ב-5 ביולי 2018, מימשה אינטר את סעיף הרכישה שלה והחזירה את דימרקו לשורותיה. 

#### השאלה לפארמה
ב-7 באוגוסט 2018 הושאל דימרקו לפארמה עם אופציה לרכישה.  הוא ערך את הופעת הבכורה שלו בפארמה ב-12 באוגוסט בסיבוב השלישי של הקופה איטליה, בהפסד 0–1 לפיזה .  ב-16 בספטמבר, הוא הבקיע את שערו הראשון בסרייה א' בניצחון 1–0 מול קבוצת האם שלו אינטר בסן סירו.  ואת עונת ההשאלה שלו בפארמה הוא סיים עם 14 הופעות ושער אחד בכל המסגרות.

#### חזרה לאינטר והשאלה לורונה
בסיום העונה חזר דימרקו לאינטר, ופתח איתה את העונה כשעד לפגרת החורף זכה ל-3 הופעות בליגה ולהופעה אחת בגביע, וב-31 בינואר 2020, הושאל דימרקו להלאס ורונה עד תום העונה עם אופציה לרכישה כשאת חצי עונת ההשאלה שלו הוא סיים עם 13 הופעות.  ב-9 בספטמבר 2020, השאלתו הוארכה לעונה נוספת, בעונה זו הפך דימרקו לבורג משמעותי בורונה עם 35 הופעות בליגה מתוכן 29 בהרכב כשהוא כובש 5 שערים.

#### אינטר מילאנו
לאור ההצלחה של דימרקו בורונה החליטה אינטר להחזיר אותו לשורותיה ובעונת 2021/2022 הפך דימרקו לשחקן משמעותי בקבוצה. הוא שותף ב-32 משחקי ליגה מתוכם 13 בהרכב אליהם הוסיף 7 משחקים בליגת האלופות ובסך הכל סיים את העונה עם 42 הופעות בכל המסגרות ו-2 שערים. בעונת 2022/2023 הפך דימרקו לשחקן הרכב, בליגה הוא פתח ב-26 משחקים מתוך 33 בהם שותף וגם כבש 4 שערים. בליגת האלופות הוא הופיע 11 פעמים הוסיף 5 בישולים בעונה בה הגיעה אינטר עד לגמר. בסיום העונה נבחר דימרקו לנבחרת העונה בליגת האלופות. ובסך הכל סיים דימרקו את העונה עם 50 הופעות ו-6 שערים בכל המסגרות. בעונת 2023/2024 המשיך דימרקו להיות חלק משמעותי באינטר, וזכה עימה באליפות ראשונה עבורו כשהופיע ב-30 משחקים בליגה וכבש 5 שערים. ובסך הכל כבש 6 שערים ב-40 הופעות בכל המסגרות. ונכנס לנבחרת העונה בסרייה א'. בעונת 2024/2025 נבחר דימרקו פעם נוספת לנבחרת העונה בסרייה א' ואף הגיע עם אינטר פעם נוספת לגמר ליגת האלופות, כשסיים את העונה עם 4 שערים ב-51 הופעות בכל המסגרות. ב-5 בפברואר 2026 זכה דימרקו בפרס שחקן החודש בסרייה א' עבור ינואר 2026. 

## קריירה בינלאומית
בשנת 2013, היה דימרקו חלק מנבחרת איטליה עד גיל 17 שסיימה כסגנית אלופת אירופה באליפות אירופה עד גיל 17 והודחה בסיבוב השני של גביע העולם עד גיל 17. ב-2016 היה חלק מסגל נבחרת איטליה עד גיל 19 באליפות אירופה עד גיל 19, שם הפיסדה איטליה בגמר. הוא כבש ארבעה שערים בטורניר, כולל שלושה פנדלים ובעיטה חופשית אחת. 

ב-2017 היה דימרקו חלק מסגל נבחרת איטליה לגביע העולם עד גיל 20, בו סיימה איטליה במקום השלישי.

ב-22 במרץ 2018, הוא ערך את הופעת הבכורה שלו עם נבחרת איטליה עד גיל 21 במשחק ידידות מול נורווגיה. הוא כבש את שערו הראשון עבור נבחרת איטליה עד גיל 21 ב-11 בספטמבר במשחק ידידות מול אלבניה.

ב-4 באוקטובר 2021 זומן דימרקו לראשונה על ידי המאמן רוברטו מנצ'יני לסגל הנבחרת הבוגרת לקראת צמד משחקי גמר ליגת האומות 2020/2021. שם סיימה איטליה במקום השלישי אך דימרקו לא שותף. את הופעת הבכורה שלו בנבחרת הבוגרת ערך דימרקו ב-4 ביוני 2022 כשעלה כמחליף במשחק נגד גרמניה במסגרת שלב הבתים של ליגת האומות.  ב-26 בספטמבר 2022 כבש דימרקו את שער הבכורה שלו בנבחרת הבוגרת בניצחון על נבחרת הונגריה גם כן במסגרת שלב הבתים של ליגת האומות. נכלל בסגל נבחרת איטליה ליורו 2024. 

## סטטיסטיקות קריירה
### מועדונים
מעודכן ל-14 בפברואר 2026

### נבחרת
מעודכן ל-16 בנובמבר 2025

## תארים
### קבוצתיים
#### אינטר מילאנו
* קופה איטליה (2): 2021/2022, 2022/2023 
* הסופר קאפ האיטלקי (2): 2021, 2022 
* סרייה א': 2023/2024

### אישיים
* נבחרת העונה בליגת האלופות: 2022/2023
* נבחרת העונה בסרייה א': 2023/2024, 2024/2025
* שחקן החודש בסרייה א': ינואר 2026

## קישורים חיצוניים

*פרופיל באתר אינטר מילאנו
*

## הערות שוליים

קטגוריה:כדורגלנים איטלקים
קטגוריה:מגני כדורגל איטלקים
קטגוריה:מילאנו: כדורגלנים
קטגוריה:כדורגלני הלאס ורונה
קטגוריה:כדורגלני פארמה
קטגוריה:כדורגלני פ.צ. סיון
קטגוריה:כדורגלני אמפולי
קטגוריה:כדורגלני אסקולי
קטגוריה:כדורגלני אינטר מילאנו
קטגוריה:כדורגלני יורו 2024
קטגוריה:ספורטאים זרים בשווייץ
קטגוריה:איטלקים שנולדו ב-1997